runetrust/blame-folketinget-dk huggingface dataset:
Ole Stavad (S), 2003-11-18:
Derfor synes jeg, at det, statsministeren just har brugt som undskyldning for at give et løfte om hjemmeserviceordningen, som regeringen er løbet fra, er en meget god illustration af, hvad det er for en diskussion med statsministeren og hans regering angående løftebrud, vi efterhånden befinder os konstant i her i huset.
Ulla Tørnæs (V), 2016-03-02:
Elever på stu, der ikke har et særligt befordringsbehov, det vil sige elever, der på egen hånd er i stand til at benytte offentlig transport, har ret til at få befordringsgodtgørelse til rejse mellem skole og hjem, hvis de bor mere end 11 km fra deres uddannelsessted.
Kristian Thulesen Dahl (DF), 2012-10-04:
Det pudsige her er, at alt imens vi hører en masse om et beslutningsforslag, som Venstre og Dansk Folkeparti fremsætter – det diskuterer jeg rigtig gerne, også i dag – hører vi ikke et ord fra den socialdemokratisk ledede regering om det her problem med så stort et antal østeuropæere, der nu er.
Simon Emil Ammitzbøll (LA), 2014-12-02:
Under debatten om Enhedslistens beslutningsforslag af 25. maj 2013 sagde Socialdemokraternes daværende ordfører, fru Maja Panduro, der nu er politisk ordfører hos Socialdemokraterne, at det ikke var tilfældet, og hun var glad for at have fået bekræftet, at det forholdt sig sådan.
Flemming Hansen (KF), 2000-11-16:
I forbindelse med de i dette lovforslag foreslåede afgiftsforhøjelser vil vi specielt påpege, at en forhøjelse af forbrændingsafgiften på affald naturligvis kunne have det sympatiske formål at fremme genanvendelse, men det kræver jo, at muligheden er til stede, og det er den jo beklageligvis langtfra overalt i Danmark.
Helge Adam Møller (KF), 2004-01-28:
Det oprindelige formål med denne lov var en sikring mod spekulation i udstykning af udlejningsejendomme i ejerlejligheder, men siden er reglerne i ejendomsavancebeskatningsloven ændret, så man ikke længere kan få den skattefrihed, som denne lov sikrer imod.
Bent Bøgsted (DF), 2019-02-21:
Det er jo faren ved det, hvis der bare bliver givet en ydelse, uden at der bliver gjort en indsats, at man så bliver gemt væk i kontanthjælpssystemet, den hellige grav er vel forvaret, der er ikke nogen, der tager sig af en, for der er fred og fordragelighed, I får en høj ydelse, så I kan klare jer selv, i stedet for at der bliver set på: Er man egentlig det rigtige sted, hvor man skal være?
Brian Mikkelsen (KF), 2013-11-01:
Det er heller ikke totalitært, at man har et system, som virker, men det er totalitært, at statsmagten, selv om man ved, at folk har betalt for meget i skat, så ikke bruger alle de ressourcer, man har, på at finde de mennesker og sørge for, at de får de retmæssige penge tilbage.
Betina Kastbjerg (DD), 2025-12-02:
Med det sagt synes vi nu alligevel, at det er fornuftigt at nedsætte en uafhængig privatlivskommission – en kommission, som uden politiske skyklapper kan foretage et grundigt gennemsyn af udviklingen, herunder brugen af masselogning, databehandling og indgreb i borgernes privatliv og komme med anbefalinger til, hvordan Danmark bedst fremover sikrer privatlivets fred og retssikkerheden under hensyntagen til samfundets tryghed.
Troels Lund Poulsen (V), 2006-03-03:
Det fremgår også af både aftalen og aktstykket, at centeret skal være selvstændigt og uafhængigt; at det skal ledes af en bestyrelse, hvor alle fem medlemmer skal have relevant forskningsfaglig baggrund; at bestyrelsen tildeles kompetencen over den samlede bevilling; at bestyrelsen skal ansætte centerlederen efter et åbent opslag; og at alle øvrige forskere også ansættes efter åbne opslag.
Lars Løkke Rasmussen (V), 2009-01-13:
Det er bl.a. derfor, vi i disse dage bruger en del tid i fællesskab på at diskutere kreditpakke, og det er jo nok vigtigt, tror jeg, lige her og nu for dansk økonomi og for de mennesker, der sidder og er bekymrede for deres beskæftigelsessituation m.v., at vi lægger det meste af vores energi i de drøftelser og måske lidt mindre i store diskussioner om dansk økonomi på den lange bane.
Høgni Hoydal (T), 2005-06-14:
Det eneste, der sker her med den her overtagelseslov, er, at vi kommer til at betale for nogle ting, som Danmark før har betalt for – det er jo fint nok – og at vi kommer til at administrere nogle ting, som Danmark før har administreret, vel at mærke hvis vi overtager noget, mens alle de ting, som er på, hvad jeg har kaldt kreditsiden, alle de ting, der skal til for at udvikle et samfund, stadig væk er på danske hænder.
Peter Skaarup (DF), 2007-04-26:
Det virker da helt grotesk, at Socialdemokraterne ikke engang har gjort sin holdning op til det her spørgsmål, som vi alle sammen diskuterer, og når vi alle sammen her i landet vel stort set er enige om at sætte det grundlæggende princip, at vi arbejder for ligestilling mellem kønnene, højt.
Preben Rudiengaard (V), 2005-04-28:
Hvis fru Majbrit Berlau lægger mærke til socialministerens forslag, sker der jo en ændring i indsatsområdet for forebyggelsen – det forslag, som lige har været oppe nu, hedder vist L 34 eller sådan noget – og ude på afdelingerne er det da klart, at vores medarbejdere løber stærkt.
Carsten Koch (S), 1998-11-26:
Da jeg er blevet spurgt til det pågående forhandlingsarbejde, som ikke er et udvalgsarbejde - det er ikke et udvalgsarbejde, det er såmænd almindelige forhandlinger mellem de involverede parter, herunder Amtsrådsforeningen og Sygesikringens Forhandlingsudvalg, om at finde frem til, hvordan man kan etablere en sådan ordning - så synes jeg egentlig, at det er fornuftigt, at man lader det forhandlingsarbejde køre til ende, før man ser nye problemer.
Lone Dybkjær (RV), 2008-04-24:
Når det drejer sig om ligestilling, er der altså også et par ting i Danmark, som jeg godt kunne ønske mig noget bedre, men det er bl.a. et parti som hr. Morten Messerschmidts, der er med til at forhindre, at ligestilling føres ud i livet.
Rasmus Nordqvist (ALT), 2019-11-21:
Det her er jo et af de lovforslag, hvor man nærmest sidder med blødende øjne, når man læser det, både fordi det jo egentlig er nogle meget uheldige virkemidler, der tages i brug, men mest af alt også, fordi – og det er det, der står tilbage – vi har siddet på hænderne; vi har ikke handlet, mens det var tid.
Morten Østergaard (RV), 2009-03-13:
Men jeg vil da gerne sige sådan indledningsvis, også i forlængelse af det, som justitsministeren selv var inde på, at hvis vi står i situationer, hvor nogen altså har lagt hindringer i vejen, der f.eks. har medført, at en ambulance ikke er nået frem i tide til en nødstedt, som måske så i yderste konsekvens mister livet, eller vi snakker om store værdier, der brændes ned osv., så kan man da godt spørge sig selv, om en strafferamme på 6 måneder er tilstrækkelig.
Helle Bonnesen (KF), 2024-11-19:
Nummer tre handler om hvidvaskning: Hvordan stiller vi os over for det dilemma, at vi på en og samme gang ønsker at blokere for hvidvaskning og derfor mener, at virksomheder med en stor del kontanter skal kunne afvises, samtidig med at visse virksomheder netop er baseret på en stor del kontanter?
Bendt Bendtsen (KF), 2004-04-15:
Nu vil jeg ikke kaste mig ind i en diskussion om, at pensionskasserne er lade, og at direktionerne skal have skældud og alt det her, det må stå for hr. Keld Albrechtsens egen regning, men blot sige, at der er pensionskasser, der har vist interesse under de her ansøgningsrunder.
Margrethe Vestager (RV), 1999-01-21:
Det er et område, som Tinget og regeringen, også da vi behandlede Tvindlovene og gennemførte både særlovgivning og den generelle lovgivning, tog meget alvorligt, og derfor synes jeg også, at dette lovforslag bør behandles på samme grundige måde. Lovforslaget søger jo at sikre, at man de steder, hvor der er en risiko for inhabilitet, sikrer, at bestyrelsens sammensætning er sådan, at det er skolens egne interesser, der varetages.
Sophie Løhde (V), 2024-04-30:
Demens bliver i øvrigt også ofte kaldt for de pårørendes sygdom, fordi det er en sygdom, som virkelig stiller nogle meget store krav, og hvor rigtig mange pårørende også føler, at de bliver nedslidt, og derfor er det så vigtigt, at vi har fokus på, hvordan vi kan sikre nogle gode rammer for og en god støtte til det at være pårørende, så de også har mulighed for fortsat at leve det levede liv, og så de ikke selv bliver syge af at være pårørende.
Karsten Nonbo (V), 2010-04-12:
Så jeg synes ikke, at der er grund til at føle den panik, som fru Line Barfod gør, og hvis man følte den panik, som fru Line Barfod gør, synes jeg egentlig hellere, at man skulle smide alt, hvad der hedder tekniske hjælpemidler, væk.
Karen Hækkerup (S), 2006-11-21:
Vi har jo savnet, at der politisk er blevet taget ordentlig hånd om det og lagt pres på for at få fundet den her løsning, men alligevel lader det jo til, at udgiverne har lyttet til de mange partier i Folketinget, som har kritiseret gratisaviserne for ikke at ville respektere borgerens ret til at sige nej.
Zenia Stampe (RV), 2024-11-22:
For mit indtryk er, at det egentlig ikke er paragrafferne, der mangler; mit indtryk er, at det er tiden, fordi de har travlt med bandekriminalitet, voldtægter osv., ting, som vi jo også har sagt til dem er det vigtigste – det er det, I skal lægge i toppen af bunken.
Lars Barfoed (KF), 2003-01-08:
Men i øvrigt vil jeg egentlig godt fastholde mit spørgsmål, nemlig om hr. Kristian Thulesen Dahl har glemt, at der indtil for nylig rent faktisk var ufred og krig lige uden for EU's grænser, og om hr. Kristian Thulesen Dahl så ikke er enig i, at det, at landene indgår i et forpligtende tæt, økonomisk, politisk samarbejde, bidrager til at sikre freden og undgå krig, fordi man så får en anden måde at samarbejde på, at der skabes en afhængighed landene imellem, og at vi derfor i virkeligheden bidrager til stabilitet og fred i Europa gennem udvidelsen, for det er jo kun indtil for nylig, at vi havde krig på Balkan.
Villum Christensen (LA), 2013-04-25:
Den vigtigste grund til, at vi ikke føler os kaldet til at slutte op om det her beslutningsforslag, hænger dog sammen med, at det grønlandske samfund har arbejdet intensivt med selvstyreloven i en meget lang årrække og derfor har de bedste forudsætninger for selv at løse udfordringerne.
Victoria Velasquez (EL), 2026-01-13:
Det skærer i hjertet at høre hver enkelt historie, fordi der er et menneske bagved, når man bliver udskrevet fra psykiatrien, men ikke bliver grebet – et menneske med pårørende og med en historie, som ikke burde være endt på den måde, hvor man står uden den nødvendige hjælp, hvilket flere her i salen også har været inde på.
Lars Kramer Mikkelsen (S), 2001-03-14:
Man kan sådan set ikke fortænke folketingsmedlemmer i at komme i tvivl i sådan en sag, når man kan opleve to i hvert fald rimeligt store folketingspartier herinde i løbet af 10-12 timer i løbet af en dag vende rundt på en tallerken i samme sag i pressen.
Joachim B. Olsen (LA), 2013-11-12:
Konkret sker det til dels ved at muliggøre anvendelse af såkaldte repræsentanter i forbindelse med obligationsudstedelse, dels ved at give pengeinstitutter mulighed for at udstede værdipapirer med sikkerhed i afgrænsede puljer af erhvervslån, såkaldt sekuritisering.
Kristian Thulesen Dahl (DF), 2014-06-10:
Altså, når hr. Finn Sørensen baserer sin tale i dag ved afslutningsdebatten på, at nu i løbet af det kommende år – det er jo i meget høj grad finansloven til efteråret, det drejer sig om – skal de her skader udbedres, så må hr. Finn Sørensen jo også være forberedt på, at vi stiller spørgsmålet: Hvad er det så, der skal til, for at man efter hr. Finn Sørensens opfattelse har udbedret skaderne?
Lars Løkke Rasmussen (V), 2003-11-19:
Det rokker imidlertid ikke en tøddel ved de aktuelle forpligtigelser, kommunerne har på området, og det rokker heller ikke ved, at der fortsat vil være plads til en diskussion om, hvordan en eventuel justeret opgavefordeling og et eventuelt nyt sæt spilleregler i den offentlige sektor vil fremme kommunernes engagement på området.
Morten Messerschmidt (DF), 2022-03-15:
Altså, når vi nu har gode erfaringer med ikke bare ukrainere, men også med ungarere, med tjekkere, med folk fra den vestlige verden helt generelt – selvfølgelig kan der være et par svipsere iblandt osv., sådan vil det jo altid være, selv med folk fra Vestjylland; der er også nogle af dem, der falder igennem, men overordnet set er integrationen vellykket der – så er det da et komplet vanvittigt synspunkt at sige, at vi også skal åbne vores land for folk, der kommer med en fuldstændig anden kulturel og religiøs baggrund.
Frank Aaen (EL), 1999-04-22:
Så er der lidt mere om det med det hurtigst mulige: Det er jeg knap så tryg ved som hr. Villy Søvndal, og jeg vil specielt gerne spørge ministeren, om hurtigst muligt også er 2 til 3 år, som jeg forstod at den radikale ordfører var inde på.
Karen Jespersen (V), 2009-03-11:
Godt, så kunne man jo sige, at hvis fru Mette Frederiksen nu var ude med nogle forslag til, hvad vi kunne gøre, og hvis vi kunne gøre det sammen her og nu, så vil jeg sige, at hovedbudskabet jo har været, at jeg skulle på banen, og når man så ser på, hvor der har været nogle pip, så har det jo alt sammen været noget, der har kunnet lade sig gøre inden for lovens rammer.
Pernille Rosenkrantz-Theil (S), 2023-03-22:
Altså, det er jo der, hvor man i stedet for at have sådan en nidkærhed i systemet har fundet ud af det, som forsikringsselskaberne har opdaget for hundred år og en madpakke siden, nemlig at det er meget dyrere at kontrollere, end det er at give folk det, de har brug for, og så lave en eller anden form for stikprøvekontrol.
Mike Legarth (KF), 2014-03-25:
Det er i hvert fald afgørende for, at vi kan støtte det her lovforslag, ligesom det er afgørende for os, at der bliver taget hånd om de personer, der ikke har en computer, og som ikke kan betjene en computer, af de myndigheder, der er, dvs. kommuner og andre, der har ansvaret, og ansvaret adresseres jo i lovforslaget.
Bjarne Laustsen (S), 2003-11-28:
Er det ikke sådan, at man har to muligheder, hvis man skal spare et eller andet sted i den sag her; enten kan man flytte produktionen til udlandet - det vil koste et antal arbejdspladser - eller f.eks. KAD's fagblad skal skære ned, eller mit eget fagblad, Dansk Metal, skal skære ned.
Susanne Zimmer (UFG), 2020-12-02:
Derfor foreslår Frie Grønne nu, at regeringen pålægger Fødevarestyrelsen og Sundhedsstyrelsen at udarbejde vejledende konstruktive kostråd til forældre om vegetarisk og vegansk mad til spædbørn, småbørn og børn generelt på niveau med de øvrige nordiske lande.
Carolina Magdalene Maier (ALT), 2018-04-06:
Og det er jo noget af det, jeg tror gør en rigtig stor forskel for borgerne og heriblandt jo i høj grad også vores unge mennesker – altså det der med, at vi som politikere også viser, at vi faktisk godt kan finde ud af at tale ordentligt sammen og behandle hinanden ordentligt og hjælpe hinanden, når der er brug for det.
Martin Lidegaard (RV), 2016-02-26:
Det fører mig til det tredje lag, som er, at uden nogen rigtig har villet det, så finder den her diskussion jo sted på et tidspunkt, hvor regeringen over de seneste uger, må jeg sige, har udvist en helt utrolig magtarrogance, som jeg ikke har oplevet i min tid i Folketinget, både ved at negligere et beslutningsforslag om at administrere udviklingsbistanden i overensstemmelse med Folketingets flertal og derefter ved ikke, som den første regering nogensinde, at tage en tilkendegivelse af et mistillidsvotum til en minister alvorligt.
Karsten Lauritzen (V), 2013-02-21:
Jeg tror, at vi, hvis vi læser referatet fra de møder, som borgmestrene fra kommunerne holder med politiet, og vi læser i kredsreferatet fra Københavns Politikreds, så også kan se, at man i Københavns Kommune – her har man jo mig bekendt en socialdemokratisk overborgmester, som faktisk også er tidligere socialdemokratisk justitsminister – tager den her udvikling meget, meget alvorligt.
Jan Bjergskov Larsen (SF), 2022-03-22:
Vi vil også lytte til de fagprofessionelles praksisviden i udvikling og udviklingsprocesser, og vi vil gøre op med de nuværende bestil og udfør-modeller, der ofte er fordyrende som følge af de forbundne transaktionsomkostninger, da opgaverne både skal måles og vejes og beskrives ned til mindste detalje.
Bertel Haarder (V), 2008-11-13:
Når efterskolernes ønske ikke er blevet opfyldt, hænger det sammen med, at såfremt man fjerner eller lemper reglen om, at tilskuddet kun udløses, når eleven har gennemført 12 af kursets uger, så er der altså en ny finansiel situation, og den koster penge i forhold til den gældende.
Per Clausen (EL), 2015-03-20:
Hr. René Christensen har jo ret i, at da Enhedslistens forslag går direkte imod den trend, vi har set i de sidste rigtig mange år, så vil det at gennemføre det eller noget, der bare minder om det, jo kræve, at man også skal se på en lang række andre lovgivninger; det er klart.
Ole Sohn (SF), 1999-05-19:
Når vi har fremsat beslutningsforslaget i denne samling, var det sådan set - ja, vi troede faktisk, det var en hjælp for regeringen, for regeringen havde jo lovet, at de ville fremkomme med en børnepolitisk redegørelse, hvorunder man også tog fat på spørgsmålet om børnepasningsorloven.
Simon Emil Ammitzbøll (RV), 2005-03-03:
Jeg vil godt kvittere for justitsministerens besvarelse her til sidst og generelt takke for, at der også viser sig at være en pæn uenighed mellem justitsministeren på den ene side og Dansk Folkeparti på den anden side på nogle områder, der af rent principiel art er meget vigtige for Det Radikale Venstre.
Jacob Mark (SF), 2023-04-25:
Det er snart 10 år siden, at man, at vi, at Folketinget besluttede at lave en folkeskolereform, som jo i bund og grund var et stort eksperiment, et ufagligt, et ubegrundet og i min optik også et politisk rigtig dårligt eksperiment med lange skoledage, nogle af de længste i OECD; med store besparelser på både fritidslivet og på lærernes forberedelsestid; med en helt ny måde at diktere, hvordan lærerne skal undervise på; med læringsmålsstyring, hvor man siger, at nu skal lærerne bruge præcis den her metode; med tvungen inklusion, der kom samtidig; med tvungen digitalisering, hvor alle skoler nu skulle bruge digitale læringsplatforme, hvor man jo kunne plotte de der 3.000 bindende mål ind, så man var klar til de nationale test, og så man kunne rette undervisningen præcis efter de test – og så undrer man sig over, at der er nogle børn, der ikke lige føler, de hører til i de rammer; med stadig større klasser, klassestørrelserne i Danmark er historisk store; og med kortere tid i sfo.
Jeppe Kofod (S), 2008-01-15:
Med hensyn til hvad Socialdemokratiet gerne vil, vil jeg sige, at det er fuldstændig rigtigt, at vi, helt siden 2015-målene blev formuleret i år 2000, har haft det som erklæret politik, at vi vil målrette den danske bistand mod de 2015-mål om halvering af fattigdommen senest i 2015.
Ulla Solvang (RV), 1998-01-30:
Disse faktorer har imidlertid ikke ført til, at der er kommet flere ulykker, snarere tværtimod og heldigvis, og derfor har Det Radikale Venstre ikke ændret holdning til forslaget, men vi vil alligevel gerne i udvalget se på både sikkerhed og registrering. Ser vi på førerne af mindre fiskerskibe, er vi tilfredse med, at der nu bliver stillet uddannelsesmæssige krav til nye fiskere.
Karen Jespersen (V), 2008-12-03:
Det prøver vi også på, f.eks. er der lige sendt noget materiale til børnehaver, der prøver at støtte dem, der arbejder i børnehaverne, i at sikre, at drenge og piger måske nærmer sig lidt mere hinanden med hensyn til, hvad der er typiske drenge- og pigeroller.
Jann Sjursen (KRF), 1999-05-11:
Og det forslag til vedtagelse ligger helt klart inden for rammerne af det, jeg har tilkendegivet i min ordførertale her; det lægger også en, om jeg så må sige forsvars- og sikkerhedspolitisk arkitektur til grund, som ikke bare opererer med NATO og EU som faktorer i denne her verden, men også FN og OSCE.
Jørn Dohrmann (DF), 2008-06-10:
Men det kunne jo altså også være, at det er, fordi hr. Per Clausen og alle de andre på venstrefløjen presser det erhverv, som skal levere varerne - kornprodukterne og kødprodukterne - til det yderste og giver dem vanskelige kår, sådan at der faktisk ikke bliver produceret den mængde, der egentlig er efterspørgsel efter.
Sonja Mikkelsen (S), 1998-04-02:
For det første vil jeg gerne sige, at det samfundsmæssige ansvar, som vel kommer til udtryk gennem det forslag, som regeringen her har fremsat, er jo det ansvar, vi i høj grad mener vi har i forhold til de mange medarbejdere, som indtil nu har arbejdet i Scandlines A/S, og som nu får mulighed for at fortsætte deres virke på forskellig måde i det nye fælles selskab, men altså på den måde, at de stadig væk fortsætter i det datterselskab, som hedder Scandlines A/S. Regeringen lægger meget vægt på, at vi gør, hvad vi kan, for at sikre, at færgedriften har en fremtid frem for en ren afvikling.
Kristian Thulesen Dahl (DF), 2003-04-08:
Jeg håber da, at fru Charlotte Antonsen kan afkræfte, at svaret så skulle være, at det danske uddannelsessystem nu skal åbnes for alle de polakker og estere og andre, som måtte have behov for at få forbedret deres uddannelseskvalifikationer, for det lå ligesom i det sidste spørgsmål.
Torsten Gejl (ALT), 2019-03-29:
Men jeg er selv virksomhedsleder – jeg har en lille virksomhed med fem ansatte – og når det er sådan, at jeg ansætter mennesker, betyder det utrolig meget for mig, hvis der står i ansøgningen, at folk, uanset deres karaktermæssige baggrund – jeg vil faktisk sige, det er sjældent, jeg tjekker den karaktermæssige baggrund – har vist vilje til at samarbejde med andre, vist vilje til at tage initiativ, vist engagement i forhold til det, de politisk mener, eller udvist empati, dvs. vilje til at hjælpe andre.
Karsten Hønge (SF), 2023-12-07:
Men jeg kan i dag, som krigen nu udvikler sig, og hvor alt tyder på, at det kommer ud af proportioner, og hvor den palæstinensiske befolkning lider ud over alt, hvad man på nogen måde kan forsvare, ikke se, at der er nogen andre løsninger end en øjeblikkelig våbenhvile.
Margrete Auken (SF), 2002-04-30:
Men lad mig alligevel spørge ministeren: Hvis det nu viser sig, at der kommer flere dræbte, er det så et tilstrækkeligt argument for, at man ikke vil leve op til regeringsgrundlaget, eller er regeringsgrundlagets 130 km/t. vigtigere end liv og helbred?
Ole Stavad (S), 2004-02-04:
Nu er arbejdsgiverne fuldstændig fritaget for ansvar, det drejer sig kun om, at arbejdsgiveren og lønmodtageren kan blive enige om at lægge den måde, lønnen udbetales på, om, og at lønmodtageren fuldstændig sparer skatten, og arbejdsgiveren ingenting betaler.
Per Clausen (EL), 2010-04-22:
Man kunne vel lige så godt stille sig selv det spørgsmål, om tiden ikke var løbet fra den aftale, man har, om, at man skal gennemføre aktienoteringen, når nu der er en udbredt opfattelse langt ind i hvert fald det ene af regeringspartierne af, at den beslutning er truffet.
Bertel Haarder (V), 2009-11-03:
Jeg vil godt se det, vi drøfter i dag, i sammenhæng med den afbureaukratisering, som vi heldigvis også har fået bred enighed om, og som jo også har til formål at styrke fagligheden på den måde, at lærerne skal bruge mindre tid på administration og møder og derved får flere kræfter til undervisning.
Anders Kronborg (S), 2022-03-03:
Jeg har også besøgt Bispebjerg Hospital, hvor jeg har set eksempler på, hvordan man har lavet mad helt fra bunden, og hvordan man ude i drivhusene har urter, der passer til årstiderne, og hvordan man også ude på de enkelte stuer faktisk tager initiativ til, at det ikke kun er med munden, man spiser, men også med øjnene, og det vil sige, at man faktisk i forhold til hele tilberedningen af kosten arbejder, så den ser lækker ud og man får lyst til at spise.
Dorit Myltoft (RV), 2000-03-16:
Og til hr. Keld Albrechtsen: Jeg husker udmærket diskussionen, da vi behandlede forslaget til lov om almene boliger, og Enhedslistens spørgsmål omkring menneskerettighedsspørgsmål, og vi fik jo rent faktisk dengang ret mange svar både fra Justitsministeriet og fra Boligministeriet, og der har ikke siden rejst sig spørgsmål ud over Ishøjdommen, som ligger på det her område, og som er ganske klar.